२०६६, जेठ। बिबिएस प्रथम वर्षको नतिजा भर्खरै आएको थियो। जाँचमा पाएको अंकमा चित्त नबुझेका विद्यार्थी कलेजको क्यान्टिनमा बसेर परीक्षा प्रणालीप्रति गुनासो गरिरहेका थिए। समूहमा थिए, केशवराज रेग्मी, विजय अर्याल, शंकर पौडेल, सन्तोष न्यौपाने र सोम ढकाल। यसमध्ये अंग्रेजीमा ११ र बिजनेस स्ट्याटसमा ७ अंकमात्र पाएर विजय निकै दुःखी थिए। अनुत्तीर्ण भएपनि आफूले पाएको अंक मिहिनेतभन्दा निकै कम भयो भन्ने उनलाई लागेको थियो।
